Mim museoa

Mim museoa, Libanoko hiriburua den Beiruten 2013an inauguratutako museo pribatua da. Hirurogeita hamar herrialdetako laurehun eta berrogeita hamar ale ezberdin ordezkatzen dituzten bi mila mineral baino gehiago erakusten ditu. Munduko mineralen bilduma pribatu garrantzitsuenetako bat da.

 Historia 
Salim Eddék, ingeniari kimikoa eta Murex enpresa informatikoaren sortzaileetako batek, 1997an ekin zion Mim mineralen bildumari. 2004an, ale horiek jendearentzat eskuragarri jartzea erabaki zuen, eta mota horretako lehen museoa diseinatu zuen Libanon. Eddek René Chamussyri, Beiruteko San Jose Unibertsitateko errektoreari, aurkeztu zion ideia, eta honek Beiruteko Museo Nazionaletik gertu dagoen campusean garai hartan eraikitzen ari ziren eraikin baten sotoa onartu eta 1300 m² bildumarako gorde zuen.

 Bilduma 
Bitxigintzako harri bitxien eta erdibitxien aukeraketa bat dago museoan, baita goi-teknologian erabiltzen diren mineralak ere, beren propietate fisiko eta kimikoengatik. 2016an, Libanoko paleontologiari eskainitako sail bat gehitu zuen bildumak, non itsasoko eta lurreko fosilak barne hartzen dituen. Ezagunenen artean, marrazo erraldoi baten, zelakanto baten eta Mimodactylus libanensis pterodaktilo baten (Ekialde Hurbileko osoena) fosilak daude.

 Erreferentziak 

 Kanpo estekak 

Kategoria:Beiruteko eraikinak